ఆనంద్​ అస్నోటికర్​

ఆనంద్ వసంత్ అస్నోటికర్ కర్ణాటక రాష్ట్రానికి చెందిన రాజకీయ నాయకుడు. ఆయన  కర్ణాటక శాసనసభకు కార్వార్ శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికై మత్స్య , సైన్స్ & టెక్నాలజీ మంత్రిగా పని చేశాడు.

రాజకీయ జీవితం
అస్నోటికర్ ఆనంద్ వసంత్ భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2008 కర్ణాటక శాసనసభ ఎన్నికలలో కార్వార్ శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి స్వతంత్ర అభ్యర్థి  గణపతి దుమ్మ ఉల్వేకర్‌పై 19709 ఓట్ల మెజారిటీతో గెలిచి తొలిసారి శాసనసభ సభ్యుడిగా ఎన్నికయ్యాడు. ఆయన ఆ తరువాత కాంగ్రెస్ పార్టీకి రాజీనామా చేసి భారతీయ జనతా పార్టీలో చేరి 2009లో జరిగిన ఉప ఎన్నికలో బీజేపీ అభ్యర్థిగా గెలిచి యడ్యూరప్ప మంత్రివర్గంలో 2010 సెప్టెంబర్ 23 నుండి 2011 జూలై 31 వరకు శాస్త్ర సాంకేతిక శాఖ మంత్రిగా, సదానంద గౌడ మంత్రివర్గంలో 2011 ఆగస్టు 4 నుండి 2012 జూలై 12 వరకు మత్స్య, శాస్త్ర సాంకేతిక శాఖ మంత్రిగా, జగదీష్ షెట్టర్ మంత్రివర్గంలో 12 జూలై 2012 నుండి 13 మే 2013 వరకు మత్స్య, శాస్త్ర సాంకేతిక శాఖ మంత్రిగా పని చేశాడు.
మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారతీయ జనతా పార్టీ రాజకీయ నాయకులు